ທ່ານນາຍົກລັດຖະມົນຕີຫງວຽນຊວນຟຸກເປັນປະທານກອງປະຊຸມສະໄໝສາມັນປະຈຳເດືອນມັງກອນຂອງລັດຖະບານ
ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ ໄດ້ເປັນປະທານກອງປະຊຸມສະໄໝສາມັນປະຈຳເດືອນມັງກອນຂອງລັດຖະບານປີ 2020.
ກອງປະຊຸມສະໄໝສາມັນປະຈຳເດືອນມັງກອນຂອງລັດຖະບານປີ 2020
(ພາບ: TTXVN)
ຕອນເຊົ້າວັນທີ 05 ກຸມພາ, ຢູ່ສຳນັກງານລັດຖະບານ, ທ່ານນາຍົກລັດຖະມົນຕີຫວຽດນາມ ຫງວຽນຊວັນຟຸກ ໄດ້ເປັນປະທານກອງປະຊຸມສະໄໝສາມັນປະຈຳເດືອນມັງກອນຂອງລັດຖະບານປີ 2020. ກອງປະຊຸມ ແລະ ສະພາບການເສດຖະກິດ, ສັງຄົມພວມດຳເນີນໄປໃນສະພາບທີ່ເຊື້ອພະຍາດປອດອັກເສບທີ່ເກີດຈາກເຊື້ອຈຸລະໂລກສາຍພັນໃໝ່ (2019 - nCoV) ໄດ້ລະບາດຢູ່ຈີນ ແລະ ແຜ່ລາມມາສູ່ຫວຽດນາມ.
ທວນຄືນບັນດາຈຸດຕົ້ນຕໍຂອງວຽກງານຮັບໃຊ້ບຸນເຕັດໃຫ້ແກ່ປະຊາຊົນ, ທ່ານນາຍົກລັດຖະມົນຕີ ໄດ້ຕີລາຄາສູງຕໍ່ເລື່ອງບັນດາກະຊວງ, ຂະແໜງການ, ທ້ອງຖິ່ນໄດ້ມານະພະຍາຍາມ, ຊີ້ນຳຢ່າງຂ້ຽວຂາດເພື່ອໃຫ້ບຸນເຕັດປີຊວດ 2020 ດຳເນີນໄປໃນສະພາບທີ່ມີຄວາມອົບອຸ່ນ, ເບີກບ່ານມວນຊື່ນ ແລະ ປະຢັດມັດທະຍັດ.
ກ່ຽວກັບສະພາບການຂອງເຊື້ອພະຍາດ 2019 – nCoV, ທ່ານນາຍົກລັດຖະມົນຕີ ໄດ້ຢ້ຳຢືນເຖິງແຜນນະໂຍບາຍທີ່ວ່າ ອາດຈະສູນເສຍສ່ວນໜຶ່ງຂອງການເຕີບໂຕເສດຖະກິດ ເພື່ອຮັບປະກັນສຸຂະພາບ, ຊີວິດຂອງປະຊາຊົນ. ດ້ວຍຈິດໃຈ “ຕ້ານເຊື້ອພະຍາດຄືດັ່ງຕ້ານສັດຕູ”, ທ່ານນາຍົກລັດຖະມົນຕີໄດ້ຮຽກຮ້ອງຕ້ອງມີບັນດາມາດຕະການແກ້ໄຂຢ່າງແຮງກວ່າອີກ ເພື່ອແນໃສ່ຮັບປະກັນການເຕີບໂຕ ແລະ ການປ້ອງກັນ, ຕ້ານເຊື້ອພະຍາດ ເພື່ອປະຕິບັດແຜນການພັດທະນາເສດະກິດ, ສັງຄົມເຊິ່ງສູນກາງ, ສະພາແຫ່ງຊາດ, ລັດຖະບານ ໄດ້ວາງອອກ. ທ່ານນາຍົກລັດຖະມົນຕີ ເນັ້ນໜັກວ່າ, ໃນສະພາບການປະຈຸບັນ, ຕ້ອງມີປະຕິກິລິຍາທາງດ້ານເສດຖະກິດ, ການເງິນ, ການຜະລິດຢ່າງວ່ອງໄວເພື່ອທົດແທນໃຫ້ແກ່ຄວາມຊັກຊ້າທາງດ້ານເສດຖະກິດຍ້ອນເຊື້ອພະຍາດດັ່ງກ່າວ.
(ແຫຼ່ງຄັດຈາກ VOV)